text: Overskud til julemærkehjem
  15 maj 2012 kl. 17.06
  Åbningen af Sønderborgmotorvejen har udløst et kontant afkast til Julemærkehjemmet i Kollund.
  I forbindelse med åbningen af motorvejen 31. marts afholdt Cyklemotion Sønderborg og Ys Mens Club cykelløb og vandretur på motorvejen.
  Næsten 6.000 personer deltog, og det betød et overskud, som er blevet uddelt til velgørende formål.
  Julemærkehjemmet i Kollund fik 126.575 kroner.
  